ফের আবহাওয়ার ভোল বদল, শনি-রবি কেমন থাকবে আবহাওয়া?

ওয়েবডেস্ক- আগামীকাল থেকে বাড়তে পারে তাপমাত্রা (Temperature) । হাওয়া বদল রাজ্যে। রবিবার থেকে বাতাসের গতি পরিবর্তন। তাপমাত্রার পরিবর্তন এর সঙ্গে বাতাসে বাড়বে জলীয় বাষ্প (water vapor)। দক্ষিণবঙ্গের বেশিরভাগ জেলাতেই রবিবার থেকে মঙ্গলবার এর মধ্যে দুই থেকে তিন ডিগ্রি সেলসিয়াস বৃদ্ধি পাবে  তাপমাত্রা।

দক্ষিণ পশ্চিম বঙ্গোপসাগরে (Bay Of Bengal) ঘূর্ণাবর্ত। এটি শ্রীলঙ্কা উপকূলে প্রভাব বিস্তার করেছে। দক্ষিণ বাংলাদেশ ও সংলগ্ন এলাকায় তৈরি হয়েছে অপর একটি ঘূর্ণাবর্ত।

দক্ষিণবঙ্গে (South Bengal Weather) আপাতত শুষ্ক আবহাওয়া। পশ্চিমী শুষ্ক ও শীতল হওয়ার প্রভাব কমবে। বঙ্গোপসাগর থেকে পূবালী বাতাস ঢুকবে জলীয়বাষ্প ও গরম হওয়া নিয়ে। এর প্রভাবে আংশিক মেঘলা আকাশ এবং তাপমাত্রা কিছুটা বাড়তে পারে।

আরও পড়ুন-  শিয়ালদহ ডিভিশনে রক্ষণাবেক্ষণের কাজ, একাধিক লোকাল ট্রেনের সময় বদল

রবিবার থেকে দক্ষিণবঙ্গের সব জেলাতেই কুয়াশার (Fog) সম্ভাবনা। বেশ কিছু জেলায় দৃশ্যমানতা ২০০ মিটার নেমে আসতে পারে। খুব সকালে কুয়াশার দাপট বেশি থাকবে উপকূলের জেলাগুলিতে । উত্তরবঙ্গেও আপাতত শুষ্ক আবহাওয়া। বৃষ্টির কোনও সম্ভাবনা নেই। স্বাভাবিকের তুলনায় তাপমাত্রা দুই থেকে তিন ডিগ্রি সেলসিয়াস নিচে থাকবে। আগামী ৬/৭ দিন শীতের আমেজ চলবে। তাপমাত্রার বড় কোনো পরিবর্তন নেই। রবিবার থেকে উত্তরবঙ্গের নিচের দিকের কিছু জেলায় হওয়ার পরিবর্তন হতে পারে।

তাপমাত্রা এক থেকে দুই ডিগ্রি বাড়তে পারে। রবিবার থেকে মঙ্গলবার কুয়াশার সম্ভাবনা বাড়বে রাজ্যে। উত্তরবঙ্গের সব জেলাতেই কুয়াশা জারি থাকবে বেশ কিছু জেলায় দৃশ্যমানতা ২০০ মিটার নেমে আসতে পারে। খুব সকালে কুয়াশার দাপট বেশি থাকবে। পার্বত্য জেলাগুলিতে কুয়াশা সম্ভাবনা বেশি ।

সামান্য বাড়লেও কলকাতার তাপমাত্রা ১৭ ডিগ্রি সেলসিয়াস এর ঘরেই। রবিবার থেকে বাড়বে তাপমাত্রা। মঙ্গলবার এর মধ্যে কলকাতায় পারদ ১৯/২০ ডিগ্রি সেলসিয়াস এর ঘরে থাকবে। কাল থেকে বাড়বে কুয়াশার সম্ভাবনা। রাতে ও ভোরে শীতের আমেজ আর সঙ্গে কুয়াশা। তবে বেলায় শীতের আমেজ কমে যাবে। খুব সকালে হালকা কুয়াশা। রবিবার থেকে মঙ্গলবার দৃশ্যমানতা বেশ কিছুটা নামতে পারে। পরে পরিষ্কার আকাশ। বৃষ্টির কোনো সম্ভাবনা আপাতত নেই।

কলকাতার আজ সর্বনিম্ন তাপমাত্রা ১৭.৬ ডিগ্রি দিনের সর্বোচ্চ তাপমাত্রা ছিল ২৭.৭ ডিগ্রি। বাতাসে জলীয় বাষ্পের পরিমাণ আপেক্ষিক আর্দ্রতা ৪১ থেকে ৯২ শতাংশ।

দেখুন আরও খবর-